નવી દિલ્હી, 17 ઓગસ્ટ : ભારતમાં વર્ષ 1991ના જેવી બેલેન્સ ઓફ પેમેન્ટ્સની કટોકટી ફરી પેદા થશે એવી શક્યતાને વડા પ્રધાન મનમોહન સિંહે આજે નકારી કાઢી છે. રાજધાની દિલ્હીમાં પોતાના સત્તાવાર નિવાસસ્થાને આયોજિત એક નાનકડા સમારંભમાં ભારતીય રીઝર્વ બેન્કના ઈતિહાસના ચોથા વોલ્યૂમ ‘આરબીઆઈ હિસ્ટરી - લૂકિંગ બેક એન્ડ લૂકિંગ અહેડ'ના વિમોચન બાદ પત્રકારો સાથેની વાતચીતમાં વડાપ્રધાન મનમોહન સિંહે આમ જણાવ્યું હતું.